als_Latn dik_Latn sag_Latn
Lufta kundër obezitetit ka nevojë për zgjidhje kreative. Ajo duhet të nisë me fëmijët, duke i ndihmuar ata që të mbajnë nën kontroll peshën dhe oreksin e tyre. Kjo mund të arrihet duke u dhënë ushqime të pranueshme dhe ushqimi jo i shëndetshëm është një alternativë më e shëndetshme për fëmijët e uritur gjatë orarit të mësimit apo gjatë ditës.
Në këtë pikëpamje, mund të ndihmojë gjapli i kikirikut. Sipas një studimi të Universitetit të Hjustonit në Shtetet e Bashkuara të Amerikës ka treguar se ata që konsumojnë gjalpë kikiriku kanë indeksin e masës trupore më të ulët sesa ata që nuk e përdorin fare. Ndaj shkencëtarët këshillojnë që të rinjtë ta konsumojnë 3-4 herë në javë, pasi ul obezitetin.
“Obeziteti është problemi më i madh që kemi aktualisht. Duam të mendojmë që është një problem që mund të parandalohet, por nuk është se kemi pasur sukses deri më sot në parandalim”, thonë shkencëtarët. Studimi mori në vëzhgim një grup nxënësish që ishin në rrezik obeziteti. Ata vunë re se këta fëmijë, duke qenë se nuk hanin në shkollë për shumë arsye, sapo vinin në shtëpi, uleshin përpara televizorit dhe hanin pa pushim.
Studiuesit i dhanë një grupi nxënësish një program ushqimor, që përfshinte një grusht kikirikëose një lugë gjalpë kikiriku 3-4 herë në javë përgjatë 12 javëve që zgjati studimi, ndërsa një grupi tjetër vetëm një herë në javë. U zgjodh gjalpi i kikirikut për shkak të ndjesisë së ngopjes që ai jep. Pas përfundimit të studimit, u pa se ata që e konsumuan më shpesh kishin një indeks mase trupore më të ulët sesa ata që konsumuan më rrallë gjalpë kikiriku.
als_Latn als_Latn als_Latn als_Latn